ai4bharat/Pralekha huggingface dataset:
ग्राहक व्यवहार, अन्न आणि सार्वजनिक पुरवठा मंत्रालय
मागील वर्षाच्या तुलनेत यंदा तांदळाच्या खरेदीमध्ये 13.51 टक्के वाढ
चालू खरीप विपणन हंगामात आतापर्यन्त 684.48 लाख मे . टनपेक्षा अधिक तांदूळ खरेदी
नवी दिल्ली, 20 मार्च 2021
चालू खरीप विपणन हंगाम 2020-21 मध्ये, सरकारने सध्याच्या किमान आधारभूत किंमत योजनांनुसार शेतकऱ्यांकडून किमान आधारभूत किंमतीनुसार खरीप पीक खरेदी करणे सुरू ठेवले आहे.
खरीप 2020-21 साठी पंजाब, हरियाणा, उत्तर प्रदेश, तेलंगणा, उत्तराखंड, तामिळनाडू, चंदीगड, जम्मू-काश्मीर, केरळ, गुजरात, आंध्रप्रदेश, छत्तीसगड, ओदिशा, मध्य प्रदेश, महाराष्ट्र आणि बिहार , झारखंड, आसाम , कर्नाटक , प . बंगाल आणि त्रिपुरा ही राज्ये आणि केंद्रशासित प्रदेशांमध्ये धान खरेदी सुरळीत सुरु असून 19.03.2021 पर्यंत 684.48 लाख मेट्रिक टन खरेदी झाली आहे. मागील वर्षाच्या तुलनेत ही वाढ 13.51 टक्के आहे. एकूण 684.48 लाख मेट्रिक टन खरेदीपैकी एकट्या पंजाबने 202.82 लाख मे.टन.खरेदी केली असून ही एकूण खरेदीच्या 29.63 टक्के आहे.
सुमारे 100.65 लाख शेतकऱ्यांना सध्या सुरू असलेल्या केएमएस खरेदीचा लाभ मिळाला आहे, ज्याचे एमएसपी मूल्य 1,29,230.20 कोटी रुपये आहे.
तसेच राज्यांकडून मिळालेल्या प्रस्तावाच्या आधारे मूल्य समर्थन योजनेंतर्गत तामिळनाडू, कर्नाटक, महाराष्ट्र, तेलंगणा, गुजरात, हरियाणा, उत्तर प्रदेश, ओदिशा, राजस्थान, आंध्र प्रदेश या राज्यांसाठी खरीप विपणन हंगाम 2020-21 आणि रब्बी विपणन हंगाम 2021 च्या 107.08 लाख मेट्रिक टन डाळी व तेलबिया खरेदीला मान्यता देण्यात आली.
आंध्र प्रदेश, कर्नाटक, तामिळनाडू आणि केरळ राज्यांसाठी 1.23 एलएमटी खोबऱ्याच्या  खरेदीला मंजुरी देण्यात आली.
इतर राज्ये / केंद्रशासित प्रदेशांकडून पीएसएस अंतर्गत डाळी, तेलबिया आणि खोबरे खरेदीचे प्रस्ताव प्राप्त झाल्यावर त्यांनाही मान्यता देण्यात येईल जेणेकरून या पिकांच्या एफएक्यू ग्रेडची खरेदी 2020-21 वर्षासाठी अधिसूचित एमएसपीनुसार करता येईल. जर अधिसूचित कापणीच्या कालावधीत बाजार दर एमएसपीपेक्षा कमी असल्यास केंद्रीय नोडल संस्था, राज्य नामांकित खरेदी एजन्सीमार्फत खरेदी केली जाईल.
19.03.2021 पर्यंत सरकारने आपल्या नोडल एजन्सीमार्फत मूग ,उडीद आणि भुईमूग शेंगांची 1,870.55 कोटी रुपये किमान आधारभूत किंमत असलेली 3,49,437. मे.टन खरेदी केली असून तमिळनाडू, महाराष्ट्र आणि हरियाणामधील 1,97,050 शेतकऱ्यांना याचा लाभ झाला आहे.
त्याचप्रमाणे 5,089 मे टन खोबरे  चे एमएसपी मूल्य 52.40 कोटी रुपये असून कर्नाटक आणि तामिळनाडूमधील 3,961 शेतकऱ्यांना फायदा झाला आहे.
खोबरे आणि उडदाच्या संदर्भात बहुतांश प्रमुख उत्पादक राज्यांमध्ये दर एमएसपीपेक्षा अधिक आहे. खरीप डाळी व तेलबियांच्या आवक लक्षात घेऊन संबंधित राज्यांनी ठरविलेल्या तारखेपासून संबंधित राज्य / केंद्रशासित प्रदेश सरकार खरेदी सुरू करण्यासाठी आवश्यक व्यवस्था करत आहेत.
किमान आधारभूत किंमतअंतर्गत कापूस खरेदी पंजाब, हरियाणा, राजस्थान , मध्य प्रदेश, महाराष्ट्र, गुजरात, तेलंगण , आंध्र प्रदेश, ओदिशा आणि कर्नाटकमध्ये सुरळीत सुरू आहे.19.03.2021 पर्यंत .26,719.51 कोटी रुपये किंमतीच्या 91,86,803 कापसाच्या गासड्या खरेदी केल्या असून त्याचा फायदा 18,97,005 शेतकऱ्यांना झाला आहे.
G.Chippalkatti/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 121
पंतप्रधान कार्यालय
पंतप्रधानांनी ईद-उल-फित्र निमित्त दिल्या शुभेच्छा
पंतप्रधान नरेंद्र मोदी यांनी ईद-उल-फित्र निमित्त नागरिकांना शुभेच्छा दिल्या आहेत.
पंतप्रधानांनी ट्विट केले की:
"ईद-उल-फित्रच्या शुभेच्छा. आपल्या समाजात एकोपा आणि करुणेची भावना वृद्धिंगत होवो. यानिमित्ताने मी प्रत्येकाच्या उत्तम आरोग्यासाठी आणि कल्याणासाठी देखील प्रार्थना करतो. ईद मुबारक!"
पंतप्रधान कार्यालय
हिज रॉयल हायनेस, प्रिन्स फिलीप, ड्युक ऑफ एडिनबर्ग यांच्या निधनाबद्दल पंतप्रधानांनी व्यक्त केले दुःख
पंतप्रधान नरेंद्र मोदी यांनी हिज रॉयल हायनेस प्रिन्स फिलीप, ड्युक ऑफ एडिनबर्ग यांच्या निधनाबद्दल ब्रिटीश जनता व राजघराण्याच्या दुःखात सहभागी असल्याचे कळवले आहे.
“हिज रॉयल हायनेस प्रिन्स फिलीप, ड्युक ऑफ एडिनबर्ग यांच्या निधनाबद्दल ब्रिटीश जनता व राजघराण्याला झालेल्या दुःखात मी सहभागी आहे. लष्करात त्यांनी उल्लेखनीय कामगिरी केली तसेच ते अनेक समाजसेवा कार्यात आघाडीवर होते. त्यांच्या आत्म्याला शांती लाभो.” असे पंतप्रधानांनी त्यांच्या ट्विटर संदेशात म्हटले आहे.
My thoughts are with the British people and the Royal Family on the passing away of HRH The Prince Philip, Duke of Edinburgh. He had a distinguished career in the military and was at the forefront of many community service initiatives. May his soul rest in peace.
— Narendra Modi  April 9, 2021
भारतीय निवडणूक आयोग
भारतीय निवडणूक आयोगाद्वारे  सर्व राज्ये/केंद्रशासित प्रदेशातील मुख्य निवडणूक अधिकाऱ्यांच्या परिषदेचे आयोजन
नवी दिल्ली, 23 नोव्हेंबर 2021
भारतीय निवडणूक आयोगाने काल नवी दिल्ली येथे सर्व राज्ये/केंद्रशासित प्रदेशांच्या मुख्य निवडणूक अधिकाऱ्यांसोबत एक परिषद आयोजित केली होती. मतदारयादी, मतदान केंद्रे, विशेष सारांश पुनरावलोकन, माहिती तंत्रज्ञान  ऍप्लिकेशन्स, तक्रारींचे वेळेवर निराकरण, ईव्हीएम/व्हीव्हीपीएटी, मतदान कर्मचार्यांचे प्रशिक्षण आणि क्षमता बांधणी, प्रसारमाध्यमे आणि संवाद तसेच मतदारांपर्यंत पोहचण्याचा व्यापक कार्यक्रम यासंबंधित विविध मुद्द्यांवर चर्चा आणि पुनरावलोकन करण्यासाठी या परिषदेचे आयोजन करण्यात आले होते.
मुख्य कार्यकारी अधिकारी , राज्यांमध्ये आयोगाचे प्रतिनिधित्व करतात त्यामुळे सीईओंच्या परिणामकारकता आणि दृश्यमानतेच्या महत्त्वावर, मुख्य निवडणूक आयुक्त  सुशील चंद्रा यांनी आपल्या भाषणादरम्यान भर दिला. त्यांनी मुख्य कार्यकारी अधिकाऱ्यांना मतदार यादीची शुद्धता, खात्रीशीर किमान सुविधांची उपलब्धता आणि सर्व मतदारांसाठी सर्व मतदान केंद्रांवर चांगल्या सुविधांची खातरजमा करण्यास सांगितले. त्यांनी मुख्य कार्यकारी अधिकाऱ्यांना विशेषत: मतदार नोंदणीसंदर्भात प्रलंबित असलेले सर्व अर्जं त्वरित निकाली काढण्यास सांगितले. प्रत्यक्षात मतदारांना चांगला अनुभव मिळावा यासाठी सर्वतोपरी प्रयत्न केले पाहिजेत, असा पुनरुच्चार त्यांनी केला. ते पुढे म्हणाले की राजकीय पक्षांच्या काही तक्रारी असतील तर त्याच्या निराकरणासाठी सीईओंनी त्यांच्याशी नियमित संवाद साधला पाहिजे.
सीईसी सुशील चंद्रा यांनी आपल्या भाषणात पुढे सांगितले की, या परिषदेचे उद्दिष्ट संपूर्ण देशातील सर्व राज्ये/केंद्रशासित प्रदेशांमध्ये समान रीतीने आयोगाच्या सूचनांची अंमलबजावणी सुनिश्चित करण्यासाठी संबंधित त्रूटी आणि आव्हाने हुडकणे हा आहे.
सीईओंद्वारे निवडणूकी संबंधित राबवले जाणारे नवीन उपक्रम आणि सर्वोत्तम पद्धतींबाबत नियमितपणे प्रसारमाध्यमांच्या माध्यमातून प्रसारित केल्या पाहिजेत. जेणेकरुन त्या अधिकाअधिक लोकांपर्यत पोहचतील यावर सीईसी यांनी भर दिला.
मुख्य कार्यकारी अधिकाऱ्यांनी नवोन्मेषी, अधिक सक्रिय असण्याची गरज आहे आणि एकमेकांच्या सर्वोत्तम पद्धती तसेच आव्हानांमधून शिकले पाहिजे यावर निवडणूक आयुक्त राजीव कुमार यांनी मुख्य निवडणूक अधिकाऱ्यांशी संवाद साधताना भर दिला.
निवडणूक आयुक्त अनुप चंद्र पांडे यांनी मतदान केंद्र अधिकाऱ्यांच्या  प्रशिक्षण आणि क्षमता निर्माणावर भर दिला. कारण ईसीआयच्या उपक्रमांची परिणामकारकता क्षेत्रस्तरीय निवडणूक अधिकाऱ्यांच्या प्रभावी अंमलबजावणीवर अवलंबून असते.
परिषदेदरम्यान आयोगाने काल ‘निवडणूक कायद्यावरील प्रकरणांचे संकलन’ प्रसिद्ध केले.
राज्ये/केंद्रशासित प्रदेशांद्वारे छायाचित्र मतदार यादी 2022  च्या विशेष सारांश पुनरावृत्तीसाठी SVEEP उपक्रमांचे मल्टीमीडिया प्रदर्शन देखील परिषदेदरम्यान प्रदर्शित करण्यात आले. विविध दृक् श्राव्य, मुद्रीत जाहिराती आणि SSR 2022 साठी राज्यातील प्रख्यात  व्यक्तींचे संदेश राज्य/केंद्रशासित प्रदेशांकडून प्राप्त झाले होते.
परिषदेला सर्व राज्ये/केंद्रशासित प्रदेशातील मुख्य निवडणूक अधिकारी, वरिष्ठ डीईसी, डीसीई, महासंचालक आणि आयोगातील इतर वरिष्ठ अधिकारी उपस्थित होते.
S.Tupe/V.Ghode/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 193
गृह मंत्रालय
कोरोना व्हायरस साथीचा प्रादुर्भाव रोखण्यासाठी केंद्रीय गृह मंत्रालयातर्फे एकत्रित सुधारित मार्गदर्शक सूचना जारी
नवी दिल्ली, 15 एप्रिल 2020
देशात कोविड -19 साथीचा प्रादुर्भाव रोखण्यासाठी केंद्रीय गृह मंत्रालयाने जारी केलेल्या एकत्रित सुधारित मार्गदर्शक सूचना 3 मे पर्यंत लागू राहतील, असा आदेश, भारत सरकारने 14 एप्रिल, 2020 रोजी जारी केला आहे.
भारत सरकारने जारी केलेल्या या आदेशाच्या अनुषंगाने देशात कोरोनाव्हायरसचा प्रादुर्भाव रोखण्यासाठी केंद्रीय गृह मंत्रालयाने भारत सरकारची सर्व मंत्रालये/ विभाग, राज्ये आणि केंद्रशासित प्रदेशांसाठी एकत्रित सुधारित मार्गदर्शक सूचना जारी केल्या आहेत. कोविड-19 व्यवस्थापनासाठीचे राष्ट्रीय निर्देश; कार्यालये, कामाच्या जागा, कारखाने आणि आस्थापनांमध्ये सामाजिक अंतर राखण्यासाठीची प्रमाणित प्रक्रिया आणि लॉकडाऊन काळात निर्देशांचे उल्लंघन करण्याच्या गुन्ह्याबद्दल आपत्ती व्यवस्थापन अधिनियम 2005 आणि भारतीय दंड संहिता 1860 च्या संबंधित कलमान्वये दंडाची तरतूद, या बाबीही या मार्गदर्शक सूचनांद्वारे विहित करण्यात आल्या आहेत.
लोकांची गैरसोय कमी करण्याच्या दृष्टीने निवडक अतिरिक्त बाबींना परवानगी देण्यात येणार असून त्या 20 एप्रिल 2020 पासून अनुज्ञेय राहतील. मात्र लॉकडाऊनच्या काळात पालन करायच्या मार्गदर्शक सूचनांना अनुसरून राज्ये/केंद्रशासित प्रदेश/जिल्हा प्रशासनातर्फे या अतिरिक्त बाबींना परवानगी दिली जाईल. या सवलती देताना कार्यालये, कामाच्या जागा, कारखाने आणि आस्थापनांमध्ये सामाजिक अंतर राखण्यासाठी तसेच संबंधित क्षेत्रात आवश्यक अशा बाबींची खबरदारी घेतली जाईल, याची खातरजमा राज्ये/केंद्रशासित प्रदेश/जिल्हा प्रशासनाने केली पाहिजे.
राज्य सरकारे /केंद्रशासित प्रदेश/जिल्हा प्रशासनाने कंटेनमेंट झोन म्हणून सिमांकित केलेल्या क्षेत्राला या एकत्रित सुधारित मार्गदर्शक सूचना लागू राहणार नाहीत. कंटेनमेंट झोन मध्ये एखादे नवे क्षेत्र समाविष्ट झाल्यास, ते क्षेत्र कंटेनमेंट झोनमध्ये समाविष्ट होण्यापूर्वी त्या क्षेत्राला परवानगी असणाऱ्या बाबी रद्द होतील, मात्र भारत सरकारच्या आरोग्य आणि कुटुंब कल्याण मंत्रालयाच्या मार्गदर्शक सूचनांनुसार परवानगी असलेल्या बाबी अनुज्ञेय राहतील.
भारत सरकारची सर्व मंत्रालये/विभाग आणि राज्य सरकारे / केंद्रशासित प्रदेशांतील प्रशासनाने, सोबत जोडलेल्या एकत्रित सुधारित मार्गदर्शक सूचनांची काटेकोर अंमलबजावणी करावी, असे निर्देश केंद्रीय गृह मंत्रालयाने दिले आहेत.
एकत्रित सुधारित मार्गदर्शक सूचनांसाठी येथे क्लिक करा.
राज्य आणि केंद्रशासित प्रदेशांना केंद्रीय गृह मंत्रालयाने जारी केलेले पत्र पाहण्यासाठी येथे क्लिक करा
U.Ujgare/M.Pange/P.Malandkar
(
युवा व्यवहार आणि क्रीडा मंत्रालय
राष्ट्रीय क्रीडा पुरस्कारांची घोषणा
बजरंग पुनिया आणि दीपा मलिक यांना राजीव गांधी खेलरत्न पुरस्कार जाहीर
नवी दिल्ली, 20 ऑगस्ट 2019
यंदाचा राजीव गांधी खेलरत्न पुरस्कार कुस्तीपटू बजरंग पुनिया आणि पॅरा ॲथलेटिक खेळाडू दीपा मलिक या दोघांना जाहीर झाला आहे. तर द्रोणाचार्य पुरस्कारासाठी तीन प्रशिक्षकांची निवड करण्यात आली आहे. अर्जुन पुरस्कारासाठी 19 खेळाडूंची निवड करण्यात आली आहे. तर तीन ज्येष्ठ खेळाडूंना ध्यानचंद पुरस्काराने गौरवण्यात येणार आहे. राष्ट्रीय खेल प्रोत्साहन पुरस्कार दोन संस्थांना मिळाले आहेत. तर चंदीगडच्या पंजाब विद्यापीठाने यंदा मौलाना अबूल कलाम आझाद चषक जिंकला आहे.
क्रीडा क्षेत्रात उल्लेखनीय कामगिरी करणाऱ्या खेळाडूंना दरवर्षी राष्ट्रीय क्रीडा पुरस्काराने गौरवण्यात येते. तर विशेष कामगिरी करणाऱ्या खेळाडूंना चार वर्षातून एकदा राजीव गांधी खेलरत्न पुरस्काराने आणि सातत्यपूर्ण कामगिरी करणाऱ्या खेळाडूंना अर्जुन पुरस्काराने सन्मानित करण्यात येते. त्याशिवाय आंतरराष्ट्रीय क्रीडा स्पर्धांमध्ये पदक मिळवणाऱ्या खेळाडूंना प्रशिक्षण देणाऱ्या विविध क्रीडा क्षेत्रातल्या प्रशिक्षकांची द्रोणाचार्य पुरस्कारासाठी निवड केली जाते. क्रीडा क्षेत्रात मोठं योगदान देणाऱ्यांना ध्यानचंद पुरस्काराने गौरवले जाते. तर विविध खेळांना प्रोत्साहन आणि मदत करणाऱ्या कॉर्पोरेट कंपन्यांना  राष्ट्रीय खेल प्रोत्साहन पुरस्कार दिला जातो. क्रीडा क्षेत्राचा विकास आणि कल्याणसाठी काम करणाऱ्या व्यक्तींना देखील हा पुरस्कार दिला जातो. क्रीडा क्षेत्रात उत्कृष्ट कामगिरी करणाऱ्या विद्यापीठांना मौलाना अबूल कलाम आझाद चषक दिला जातो.
2019 च्या क्रीडा पुरस्कारांसाठी अनेक नामांकने आली होती. या नामांकनांमधून निवड समितीने सर्व विजेत्यांची नावे निश्चित केली. न्या. मुकुंदकम शर्मा यांच्या अध्यक्षतेखाली स्थापन करण्यात आलेल्या या निवड समितीत माजी अर्जुन पुरस्कार विजेते, द्रोणाचार्य पुरस्कार विजेते, क्रीडा अभ्यासक आणि पत्रकारांचा समावेश होता. या समितीने दिलेल्या शिफारशीनुसार सरकारने आज क्रीडा पुरस्कार जाहीर केले.
B.Gokhale/R.Aghor/P.Kor
(Visitor Counter : 357
पंतप्रधान कार्यालय
रक्षाबंधनानिमित्त पंतप्रधानांकडून जनतेला शुभेच्छा
नवी दिल्ली, 26 ऑगस्ट 2018
पंतप्रधान नरेंद्र मोदी यांनी, रक्षाबंधनानिमित्त जनतेला शुभेच्छा दिल्या आहेत.
रक्षाबंधनाच्या पवित्र पर्वानिमित्त देशवासियांना खुप-खुप शुभेच्छा, असे पंतप्रधानांनी म्हटले आहे.
N. Sapre/N.Chitale/D.Rane
(Visitor Counter : 38
दूरसंचार आणि माहिती तंत्रज्ञान मंत्रालय
"हर घर तिरंगा" मोहिमेसाठी टपाल खात्यात मिळणार 25 रुपयाला राष्ट्रध्वज
गोवा, 4 ऑगस्ट 2023
15 ऑगस्ट 2023 रोजी स्वातंत्र्य दिनानिमित्त, भारत सरकारने “हर घर तिरंगा” मोहीम 2.0 सुरू केली आहे. सर्व नागरिकांना घरी राष्ट्रध्वज फडकवण्यासाठी या माध्यमातून प्रोत्साहित करण्यात येत आहे.
नागरिकांच्या सुविधेसाठी राज्यातील सर्व टपाल कार्यालयांमध्ये 25 रुपये किंमतीत राष्ट्रध्वज उपलब्ध करुन देण्यात आला आहे.
सर्व सरकारी/खाजगी संस्था, महामंडळे, स्थानिक स्वराज्य संस्थांना राष्ट्रध्वज हवे असल्यास 10 ऑगस्टपासून टपाल खात्याशी संपर्क साधावा. राष्ट्रध्वजांच्या मोठ्या प्रमाणात विक्रीच्या ऑर्डरसाठी कृपया पणजी मुख्यालय आणि मडगाव मुख्यालयाशी किंवा विपणन कार्यकारी राजेश मडकईकर  यांच्याशी संपर्क साधण्याचे आवाहन टपाल खात्याने केले आहे.PIB Panaji | S.Thakur/D.Rane
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 90
रस्ते वाहतूक आणि महामार्ग मंत्रालय
नवा मोटार वाहन कायदा 2019 चे परिणाम
नवी दिल्ली, 19 मार्च 2020
देशात नवा मोटार वाहन कायदा लागू होण्यापूर्वी आणि कायदा लागू झाल्यानंतर झालेल्या वाहन अपघातांची माहिती केंद्रीय रस्ते वाहतूक आणि महामार्ग मंत्री नितीन गडकरी यांनी आज लोकसभेत लिखित उत्तराद्वारे दिली. देशात हा नवा कायदा 2019 मध्ये जेव्हा लागू झाला, त्यापूर्वीच्या पाच महिन्यात जम्मू काश्मीर 2683, गुजरात 7,304 तर महराष्ट्रात सर्वाधिक 13,848 अपघात झाले. तर कायदा लागू झाल्यानंतरच्या पाच महिन्यांत उपरोक्त राज्यांच्या अपघातांची संख्या जम्मू काश्मीर 2284, गुजरात 6316 आणि महाराष्ट्र 13,097 इतकी कमी झाली म्हणजेच अनुक्रमे 14.87 टक्के, 13.52 टक्के आणि महाराष्ट्रात 5.40 टक्क्यांनी अपघातात घट दिसून आली.
मात्र केरळ राज्यात उलट परिस्थिती दिसून आली. तिथे नवा कायदा लागू झाल्यानंतरच्या पाच महिन्यांत रस्ते अपघात 20,103 वरून 21,105 पर्यंत वाढलेत म्हणजेच अपघातांच्या प्रमाणात 4.90 टक्के वाढ दिसून आली.
B.Gokhale/S.Chitnis/P.Kor
(Visitor Counter : 66
ग्राहक व्यवहार, अन्न आणि सार्वजनिक पुरवठा मंत्रालय
तूर डाळीच्या साठ्यासंदर्भात देखरेख ठेवण्यासाठी केंद्र सरकारने स्थापन केली समिती
नवी दिल्ली, 27 मार्च 2023
केंद्र सरकारच्या ग्राहक व्यवहार विभागाने, आयातदार, गिरणीमालक, साठेधारक आणि व्यापारी यांसारख्याकडे असलेल्या तूर डाळीच्या साठ्यावर देखरेख ठेवण्याच्या उद्देशाने राज्य सरकारांच्या समन्वयाने अतिरिक्त सचिव, निधी खरे यांच्या अध्यक्षतेखाली एका समितीची स्थापना केली आहे. तूर डाळीची नियमित स्वरूपात चांगल्या प्रमाणात आवक होत असून देखील बाजारपेठेशी संबंधित हा साठा खुला करत नसल्याच्या वृत्ताच्या पार्श्वभूमीवर हा निर्णय घेण्यात आला आहे.
तूर डाळीच्या साठ्यावर देखरेख ठेवण्यासाठी समिती स्थापन करण्याच्या घोषणेमागे साठेबाज आणि बाजारातील सट्टेबाज यांच्यावर नियंत्रण ठेवण्याचा केंद्र सरकारचा हेतू स्पष्ट होतो. त्याचबरोबर आगामी काळात तूर डाळीच्या किमती नियंत्रणात ठेवण्याचा केंद्र सरकारचा निर्धार देखील यातून व्यक्त होत आहे. याशिवाय येणाऱ्या महिन्यांमध्ये इतर डाळींच्या किंमतीमध्ये अवास्तव वाढ होऊ नये याउद्देशाने देशांतर्गत बाजारपेठेत इतर डाळींच्या साठ्यावर देखील केंद्र सरकार बारकाईने लक्ष ठेवून आहे.
केंद्र सरकारने अत्यावश्यक वस्तू कायदा 1955 अन्वये, तूर डाळीचा साठा जाहीर करण्यासंदर्भात काटेकोर अंमलबजावणी करण्याच्या सूचना, सर्व राज्य आणि केंद्रशासित प्रदेशांना12 ऑगस्ट 2022 रोजी जारी केल्या आहेत. तसेच सुरळीत आणि सुविहित आयातीसाठी, सरकारने कमी विकसित देश वगळता इतर देशांमधून होणाऱ्या तूर आयातीवर लागू होणारा 10 टक्के कर रद्द केला आहे.
कारण या शुल्कामुळे कमी विकसित देशांमधून आयात केल्या जाणाऱ्या शून्य शुल्क आयातीमध्ये देखील प्रक्रियात्मक अडथळे निर्माण होत होते.
N.Chitale/B.Sontakke/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 105
केंद्रीय लोकसेवा आयोग
भारतीय वन सेवा  परीक्षा 2023 मध्ये प्रवेशासाठी पात्र ठरलेल्या उमेदवारांसाठी नागरी सेवा  परीक्षा 2023 चा निकाल
नवी दिल्ली, 12 जून 2023
नागरी सेवा  परीक्षा, 2023 च्या माध्यमातून 28 मे 2023 रोजी घेण्यात आलेल्या चाळणी परीक्षेच्या आधारावर, पुढील अनुक्रमांक असलेले उमेदवार भारतीय वन सेवा  परीक्षा, 2023 मध्ये प्रवेशासाठी पात्र ठरले आहेत.
या विद्यार्थ्यांची उमेदवारी तात्पुरती आहे. परीक्षेच्या नियमांनुसार, या सर्व उमेदवारांना भारतीय वन सेवा  परीक्षा 2023 साठी तपशीलवार अर्ज-I  हा अर्ज पुन्हा करावा लागेल. डीएएफ-I हा अर्ज भरण्याच्या तारखा आणि महत्त्वाच्या सूचना आयोगाच्या संकेतस्थळावर योग्य वेळी जाहीर केल्या जातील.
उमेदवारांना हे देखील कळवण्यात येत आहे, भारतीय वन सेवा परीक्षा, 2023 ची संपूर्ण प्रक्रिया पूर्ण झाल्यानंतरच म्हणजेच अंतिम निकाल जाहीर झाल्यानंतर, नागरी सेवा  परीक्षा, 2023 च्या माध्यमातून भारतीय वन सेवा  परीक्षेसाठी घेण्यात आलेल्या चाळणी परीक्षेत मिळालेले गुण, कट ऑफ गुण आणि उत्तरांचा संच आयोगाच्या www.upsc.gov.in या संकेतस्थळावर अपलोड करण्यात येतील.
केंद्रीय लोकसेवा आयोगाने संकुल परिसरात परीक्षा भवन इमारतीजवळ एक सुविधा केंद्र स्थापन केले आहे. सर्व कामकाजाच्या दिवशी सकाळी 10 ते संध्याकाळी 5 या कालावधीत उमेदवार या सुविधा केंद्रामध्ये वैयक्तिकरित्या जाऊन किंवा 011-23385271, 011-23098543 or 011-23381125 या दूरध्वनी क्रमांकांचा वापर करून उपरोल्लेखित परीक्षेच्या निकालाबाबत कोणतीही माहिती/स्पष्टीकरण मिळवू शकतात. उमेदवार त्यांच्या निकालाबाबतची माहिती लोकसेवा आयोगाच्या www.upsc.gov.in या संकेतस्थळाला भेट देऊन देखील मिळवू शकतात.
निकालांसाठी कृपया येथे क्लिक करा:
S.Bedekar/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 81
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 208.25 कोटी मात्रांचा टप्पा केला पार
12 ते 14 वयोगटातील 3.97 कोटींपेक्षा जास्त बालकांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 1,17,508
गेल्या 24 तासात 14,917 नव्या कोरोना रुग्णांची नोंद.
रुग्ण बरे होण्याचा दर सध्या 98.54%,
सध्याचा साप्ताहिक पॉझिटिव्हिटी दर 4.65%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 208.25  कोटींचा टप्पा पार केला आहे. 2,76,48,331 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 3.97  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10413076
|
|
2nd Dose
|
|
10098838
|
|
Precaution Dose
|
|
6559987
|
|
FLWs
|
|
1st Dose
|
|
18432908
|
|
2nd Dose
|
|
17685099
|
|
Precaution Dose
|
|
12744520
|
|
Age Group 12-14 years
|
|
1st Dose
|
|
39771556
|
|
2nd Dose
|
|
29164297
|
|
Age Group 15-18 years
|
|
1st Dose
|
|
61472371
|
|
2nd Dose
|
|
51771173
|
|
Age Group 18-44 years
|
|
1st Dose
|
|
560058387
|
|
2nd Dose
|
|
511048722
|
|
Precaution Dose
|
|
41723906
|
|
Age Group 45-59 years
|
|
1st Dose
|
|
203799391
|
|
2nd Dose
|
|
195823625
|
|
Precaution Dose
|
|
25399575
|
|
Over 60 years
|
|
1st Dose
|
|
127515798
|
|
2nd Dose
|
|
122391541
|
|
Precaution Dose
|
|
36639061
|
|
Precaution Dose
|
|
12,30,67,049
|
|
Total
|
|
2,08,25,13,831
भारतातील रुग्णसंख्या सध्या 1,17,508 इतकी आहे, ती देशाच्या एकूण रुग्णसंख्येच्या तुलनेत 0.27% इतकी आहे.
परिणामी, भारतात रुग्ण बरे होण्याचा दर 98.54% झाला आहे.
गेल्या 24 तासांत 14,238 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,36,23,804 झाली आहे.
गेल्या 24 तासात 14,917 नव्या कोरोना रुग्णांची नोंद झाली.
गेल्या 24 तासात एकूण 1,98,271 चाचण्या करण्यात आल्या. भारताने आतापर्यंत एकूण 88.04  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 4.65% तर दैनंदिन पॉझिटिव्हिटी दर 7.52% आहे.
जलशक्ती मंत्रालय
जलशक्ती अभियानात 3.7 कोटींहून अधिक नागरिक सहभागी
नवी दिल्ली, 26 ऑगस्ट 2019
जलसंवर्धनासंदर्भात पारंपरिक ज्ञान अवगत करुन त्यात नागरिकांच्या मदतीने सुधारणा करा, तसेच आधुनिक जलतंत्रज्ञानाची माहिती घ्या, असे आवाहन जलशक्ती मंत्री गजेंद्रसिंह शेखावत यांनी अधिकाऱ्यांना केले आहे. जलशक्ती अभियानांतर्गत आतापर्यंत झालेल्या कामाचा, विशेषत: देशातील 256 सर्वाधिक जलसंकटग्रस्त जिल्ह्यांच्या दुसऱ्या क्षेत्रभेटीचा आढावा घेण्यात आला. यावेळी 1100 हून अधिक केंद्र सरकारी अधिकारी उपस्थित होते.
गेल्या दोन महिन्यात जलशक्ती अभियानात 3.7 कोटींहून अधिक नागरिक सहभागी झाले असून, या अभियानाचे रुपांतर आता जलआंदोलनात झाले आहे. 256 जिल्ह्यात 5 लाखांहून अधिक स्थानिक जलसंवर्धन पायाभूत सुविधा देण्यात आल्या. यात 2.73 लाख पाणीबचत आणि वर्षा जलसंचयना संदर्भात आहे. तर 44 हजारांहून अधिक पारंपरिक जलसाठ्यांचा कायाकल्प घडवण्यात आला असून, सुमारे 1.5 लाख पुनर्वापर आणि पुनर्भरणाबाबत आहेत. 1.23 लाख अवर्षणग्रस्त विकास प्रकल्पांचाही यात समावेश आहे. वनीकरणासाठी 12.3 कोटी रोपे लावण्यात आली.
B.Gokhale/S.Kakade/D.Rane
(Visitor Counter : 64
पर्यटन मंत्रालय
गोवा येथे होणाऱ्या आगामी जी-20 बैठकांच्या पार्श्वभूमीवर केंद्रीय पर्यटन विभागाने पर्यटक मार्गदर्शकांसाठी कार्यशाळेचे केले आयोजन
पणजी, 20 एप्रिल 2023
केंद्रीय पर्यटन मंत्रालयाच्या गोव्यातील प्रादेशिक कार्यालयाने बुधवार,19 एप्रिल 2023 रोजी, पणजी येथील पर्यटन भवनात भारत सरकारद्वारा मान्यताप्राप्त, प्रादेशिक पातळीवरील पर्यटक मार्गदर्शकांसाठी, कार्यशाळेचे आयोजन केले होते. प्रादेशिक स्तरावरील सुमारे 30 मार्गदर्शक या कार्यशाळेत सहभागी झाले.
गोवा येथे येत्या 19 आणि 22 जून 2023 दरम्यान जी-20 पर्यटन कार्यगटाच्या चौथ्या बैठकीचे तसेच जी-20 समूहाच्या पर्यटन विषयक मंत्रीस्तरीय बैठकीचे आयोजन करण्यात आले आहे. त्या दृष्टीकोनातून, पर्यटक मार्गदर्शकांना विशेष प्रकारचे प्रशिक्षण देण्यात यावे तसेच गोव्याचे सांस्कृतिक राजदूत म्हणून स्वतःला सादर करण्यात मदत करावी या हेतूने या कार्यशाळेचे आयोजन करण्यात आले.
या कार्यशाळेत, गोव्याची कला, संस्कृती आणि इतिहास; पर्यटक मार्गदर्शक म्हणून वर्तणुकीच्या पद्धती, शिष्टाचार तसेच व्यक्तित्वविकास आणि गोव्यातील चर्च तसेच ख्रिस्ती मठ यांचा इतिहास या तीन विभागांमध्ये विषय तज्ञांनी उपस्थितांना मार्गदर्शन केले.
पेर्नेम येथील संत सोहिरोबानाथ आंबिये शासकीय कला आणि वाणिज्य महाविद्यालयातील इतिहास विषयाचे प्राध्यापक रोहित फालेगावकर यांनी गोव्याची कला, संस्कृती आणि इतिहास या विषयावरील सत्रामध्ये मार्गदर्शन केले. त्यांनी गोवा येथील सांगेम तसेच बिचोलिम तालुक्यांमध्ये आढळणारी मेगालिथिक कालखंडातील दगडी लेणी, नैसर्गिक तसेच मानवनिर्मित गुहा, विविध मंदिरे, लोकसंगीत संकृती आणि इतर विविध कलाविष्कार यांच्या संदर्भात गोव्याच्या इतिहासाचे विवेचन केले.
पर्यटक मार्गदर्शक म्हणून वर्तणुकीच्या पद्धती, शिष्टाचार तसेच व्यक्तित्वविकासविषयक सत्रामध्ये पोर्वोरीम येथील हॉटेल व्यवस्थापन संस्थेतील शिक्षक पंकज कुमार सिंग आणि स्वाती शर्मा यांनी बहुमूल्य माहिती दिली तर गोव्यातील चर्च तसेच ख्रिस्ती मठ यांचा इतिहास या विषयावरी सत्राला, भारतीय पुरातत्व सर्वेक्षण संस्थेच्या गोवा मंडळातील सहाय्यक अधीक्षक पुरातत्वशास्त्रज्ञ किशोर रघुवंश तसेच सहाय्यक पुरातत्वशास्त्रज्ञ तरंग घारपुरे यांनी मार्गदर्शन केले.
गोवा येथे आयोजित जी-20 बैठकांचा भाग म्हणून, मंत्री तसेच प्रतिनिधी यांच्यासाठी गोव्याच्या पर्यटन आणि सांस्कृतिकदृष्ट्या लोकप्रिय स्थानांचे अभ्यासदौरे आणि सहली आयोजित करण्यात येणार आहेत आणि या उपक्रमात स्थानिक पर्यटक मार्गदर्शकांना सहभागी करून घेतले जाण्याची शक्यता आहे. म्हणूनच, संबंधित परदेशाने निश्चित केलेल्या सांस्कृतिक वैशिष्ठ्यांनुसार जी-20 प्रतिनिधींसाठी सर्वोत्तम प्रकारे सुलभता प्रदान करता यावी या दृष्टीने मार्गदर्शकांना सुसज्ज करणे हे या कार्यशाळेचे उद्दिष्ट होते.
S.Kakade/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 137